钦定古今图书集成/明伦汇编/官常典/第063卷 > 任城景王陵
## 钦定古今图书集成/明伦汇编/官常典/第063卷 > 任城景王陵

按《晋书》本传，“任城景王陵，字子山，宣帝弟，魏司隶从
事，安城亭侯通之子也。初拜议郎，泰始元年，封北海
王，邑四千七百户。三年，转封任城王之国，咸宁五年
薨。子济立，拜散骑侍郎、给事中、散骑常侍、辅国将军，
随东海王越在项，为石勒所害，二子俱没。有二弟，顺、
斌。顺字子思，初封习阳亭侯。及武帝受禅，顺叹曰：‘事
乖唐、虞，而假为禅名’。”遂悲泣。由是废黜，徙武威姑臧
县。虽受罪流放，守意不移而卒。